	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	06.10.2025. godine

	Nastavna tema/oblast:
	Celi brojevi

	Nastavna jedinica:
	Brojevni izrazi

	Tip časa:
	Utvrđivanje

	Cilj časa:
	Utvrđivanje brojevnih izraza sa množenjem i deljenjem u skupu celih brojeva

	Očekivani ishodi 
na kraju časa:
	Učenik će biti u stanju da:
· izračuna vrednosti jednostavnijih i složenijih brojevnih izraza;
rešava jednostavnije tekstualne zadatke.

	Nastavne metode:
	Dijaloška, ilustrativna, samostalni rad učenika

	Nastavna sredstva:
	Udžbenik, zbirka, e-udžbenik, tabla, kreda (flomasteri)

	Oblici rada:
	Frontalni, rad u parovima

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· saradnju;
· kompetencije za rešavanje problema.

	Međupredmetno povezivanje:
	

	Ključni pojmovi:
	Izrazi, drvo izraza





	MOGUĆI TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa analiziramo izradu domaćih zadataka, pa podsećamo učenike    da je skup celih brojeva zatvoren za sabiranje, za oduzimanje i množenje, ali da nije zatvoren za deljenje. Obnavljamo i osobine poput komutativnosti, asocijativnosti, postojanja neutralnih elemenata, suprotnog elementa za sabiranje za dati broj. Obnavljamo i vezu između sabiranja i oduzimanja, kao i vezu između množenja i deljenja celih brojeva. Ponavljamo i distributivnost množenja prema sabiranju. Kada je reč o izrazima, podsećamo učenike da brojevni izraz možemo predstaviti na više načina – tekstualnim opisom, matematičkim zapisom, ilustrativnim zapisom (drvo izraza).
	· odgovara na postavljena pitanja nastavnika.

	Glavni deo časa (30 minuta)

	Prvi deo časa posvećujemo rešavanju tekstualnih zadataka. Najpre rešavamo jednostavnije tekstualne zadatke, podsećamo učenike da operacije množenja i deljenja imaju prioritet u odnosu na operacije sabiranja i oduzimanja, ukoliko redosled izvođenja operacije nije izričito određen zagradama. Učenici potom rešavaju 148, 183. i 185. zadatak iz zbirke zadataka.
Nakon toga obrađujemo 3. zadatak, koji učenicima treba da ukaže na primenu brojevnih izraza u svakodnevnom životu i da utiče na finansijsku pismenost učenika. Sa istim ciljem obrađujemo, nešto komplikovaniji, 4. zadatak iz udžbenika. Nakon odrađenih zadataka učenike upućujemo na igru opisanu na 25. strani zbirke. Učenici datu igru igraju sa vršnjakom iz klupe i tom prilikom utvrđuju brojevne izraze sa sabiranjem, oduzimanjem, množenjem i deljenjem.

	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (3. i 4. zadatak iz Udžbenika kao i 148, 183. i 185. iz Zbirke) uz pomoć nastavnika;
· igra igru opisanu na 25. strani zbirke i na tal način utvrđuju izraze u skupu celih brojeva;
· postavlja pitanja.

	Završni deo časa (5 minuta)

	U završnom delu časa još jednom ponavljamo pravila za množenje celih brojeva, čemu je jednak proizvod nekog broja sa jedinicom, a čemu proizvod sa nulom. Podsećamo učenike i na „tablicu znakova”.
Domaći zadatak
Zbirka: zadaci 156, 157 i 184.

	· odgovara na pitanja koja se odnose na usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo rešenja zadataka.

	

	




	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

